ActiveCruise Σαρωνικός: Island Break 3 Νησιά - Active Sundays
activecruise σαρωνικοσ: island break 3 νησια
Μια διαφορετική Active περιπέτεια, θα μας οδηγήσει σε τρία πανέμορφα νησιά του Σαρωνικού, σε μια ολοήμερη χαλαρή κρουαζιέρα γεμάτη δυνατές συγκινήσεις, πολιτιστικό ενδιαφέρον και παραδοσιακές γεύσεις, ενώ το θαλασσινό αεράκι θα 'ταξιδεύει' τις σκέψεις μας! Ετοίμασε τη φωτογραφική σου μηχανή - σίγουρα θα πάρει φωτιά - 'φόρεσε' την καλή σου διάθεση κι έλα να ζήσεις σαν τουρίστας στην πόλη σου για μια μέρα - κρουαζιέρα σε τρία υπέροχα νησιά: Ύδρα, Πόρο και Αίγινα.
​Τα συγκεκριμένα νησιά δεν χρειάζονται ιδιαίτερες συστάσεις. Στην κρουαζιέρα αυτή θα απολαύσεις με όλες σου τις αισθήσεις μία ηλιόλουστη, ξέγνοιαστη μέρα δίπλα στη θάλασσα και θα ανακαλύψεις τα κρυμμένα 'μυστικά' τριών ξεχωριστών ελληνικών νησιών που 'ταξιδεύουν' στην υδάτινη 'αγκαλιά' του Σαρωνικού κόλπου. Θα ταξιδέψουμε με ένα σύγχρονο σκάφος και θα γνωρίσουμε ανθρώπους από όλο τον κόσμο στο μονοήμερο ταξίδι μας! ​
Σε κάθε νησί θα έχουμε χρόνο για να δούμε τα σημαντικότερα αξιοθέατα ή για κολύμπι σε παραλίες με κρυστάλλινα νερά, αλλά και για αγορές παραδοσιακών προϊόντων ή τουριστικών ειδών.
​Αρχή θα κάνουμε με το νησί των ζωγράφων και το όνειρο των φωτογράφων, τη Ύδρα. Είναι ένα απ' τα πιο κοσμοπολίτικα ελληνικά νησιά, το αγαπημένο του διεθνούς jet-set. Μοναδική αρχιτεκτονική, πεντακάθαρα νερά, περίφημα κοσμήματα και είδη λαϊκής τέχνης και τα γαϊδουράκια -τα μόνα μεταφορικά μέσα που επιτρέπονται στο νησί- μας φέρνουν κοντά στη ζωντανή ιστορία της Μεσογείου.
​Το επόμενο νησί στο ταξίδι μας είναι ο καταπράσινος Πόρος με τα πεύκα, τις λεμονιές, τα στενά δρομάκια και το καμπαναριό του, απ'όπου θα απολαύσουμε την πανοραμική θέα.
Τέλος σειρά έχει η Αίγινα, με την πλούσια ιστορία, το όμορφο τοπίο με τα περίφημα φυστικόδενδρα, το λιμάνι με τη ψαραγορά και τη πολύχρωμη πλωτή λαχαναγορά, το γραφικό λιμανάκι της Αγίας Μαρίνας και τους φιλόξενους ανθρώπους της.
​Ειδικότερα στην Αίγινα, θα έχουμε την ευχέρια, προαιρετικά, με επιπρόσθετο κόστος, να επισκεφθούμε τον δωρικό Ναό της Αφαίας, τον πιο καλά διατηρημένο αρχαίο ναό της Ελλάδας, με την υπέροχη θέα στη θάλασσα, ο οποίος χρονολογείται στις αρχές του 5ου αιώνα π.Χ.. Πρόκειται για ένα από τα τρία σημεία του ιερού τριγώνου της αρχαιότητας - το ισοσκελές τρίγωνο που σχηματίζει η Ακρόπολη της Αθήνας με το Σούνιο και το ναό της Αφαίας Αθηνάς στην Αίγινα, με απόσταση 242 στάδια.
Και φυσικά δεν θα φύγουμε από την Αίγινα χωρίς ένα δροσιστικό, το καλύτερο (δοκιμασμένα!) θεΐκό κέρασμα με βάση το ντόπιο φυστίκι που λατρεύουν οι Active Sundays και έχουν φροντίσει να πάρουν όλοι οι συμμετέχοντες!
​Στην κρουαζιέρα, εκτός από τη μαγευτική θέα στο απέραντο γαλάζιο, θα απολαύσουμε πεντανόστιμο φαγητό σε μπουφέ (περιλαμβάνεται στο κόστος συμμετοχής) και θα ψυχαγωγηθούμε με ζωντανή μουσική και χορό! - Syrtaki, anyone?!?
Η άφιξή μας πίσω στην Αθήνα αναμένεται να είναι γύρω στις 8μμ.
Η περιπέτεια αυτή συνιστάται και για όλους!
Δηλώσεις συμμετοχής με τιμή για έγκαιρη εγγραφή* μέχρι 08 Μαΐου 2016.
Δηλώσεις συμμετοχής μέχρι 29 Μαΐου 2016.
Σημείο Συνάντησης: Μαρίνα Φλοίσβου, στην είσοδο για το Θωρηκτό Αβέρωφ
​(ακριβές σημείο: https://goo.gl/maps/vveW4HEY6uu)
(Σταθμός Τροκαντερό για όσους θα έρθουν με τραμ)
Ώρα Συνάντησης: -------------------- 07:30
Ώρα Αναχώρησης: ------------------- 07:50
Ώρα Επιστροφής: -------------------- 20:00
* Βοηθείστε μας συμβάλλοντας θετικά στην αποτελεσματικότερη διοργάνωση των περιπετειών / εξορμήσεων των Active Sundays δηλώνωντας συμμετοχή κι εξοφλώντας το αντίτιμο έγκαιρα. Οποιοσδήποτε δηλώνει συμμετοχή για τις πρώτες 25 θέσεις ή μέχρι τις 08 Μαΐου, θα μπορεί να συμμετέχει, για τη συγκεκριμένη περιπέτεια, με την προνομιακή τιμή των EUR47 ενώ το κόστος συμμετοχής από τις 09 Μαΐου 2016 διαμορφώνεται στα EUR55. Το κόστος συμμετοχής περιλαμβάνει συμμετοχή στην κρουαζιέρα με φαγητό. Προαιρετικά, όποιος επιθυμεί, θα μπορεί να λάβει μέρος σε επίσκεψη στο Ναό της Αφαίας στην Αίγινα, με επιπρόσθετο κόστος. Όπως αναφέρεται και στους Όρους Συμμετοχής, η περιπέτεια θα διεξαχθεί μόνο σε περίπτωση που συμπληρωθεί ο ελάχιστος αριθμός συμμετοχών έγκαιρα.
Σε περίπτωση που δεν έχετε λογαριασμό PayPal ακολουθήστε τις οδηγίες που υπάρχουν στη σελίδα αυτή για να δημιουγήσετε και να ενώσετε μια πιστωτική/χρεωστική/cash κάρτα σας με PayPal μέσα σε 5 λεπτά! Το PayPal είναι ο ασφαλέστερος τρόπος ηλεκτρονικών πληρωμών παγκοσμίως που σας προφυλάσσει από το να δίνετε στοιχεία καρτών σας για αγορές, μια κι έχετε πλήρη έλεγχο διαχείρισης μέσω της πλατφόρμας του. Δεν είναι απαραίτητο να έχετε λογαριασμό Paypal - μπορείτε πατώντας το κουμπί Paypal Check Out εκτός από Paypal, να χρησιμοποιήσετε επίσης χρεωστική, πιστωτική ή προπληρωμένη κάρτα, ακόμη και να δημιουργήσετε λογαριασμό Paypal όταν θα είστε σε εκείνο το σημείο.